ઓલ્ટર ઈગોમાં ઇયરબડ આવતાં નથી. તેમાં બૉન કન્ડક્શન હૅડફૉન આવે છે જે તમારા માથા પર રહેલા હોય છે અને તે તમારા ચહેરાનાં હાડકાં દ્વારા કંપનો તમારા અંદરના કાનમાં મોકલે છે જેના કારણેે તમે ઓલ્ટર ઇગોનો પ્રતિભાવ તમારા મગજની અંદર સાંભળી શકો છો. આમ તમારી અને કમ્પ્યૂટર વચ્ચે એક મૂંગી વાતચીત થાય છે. જે રીતે મૂંગાબહેરા વાત કરતા હોય તે કરતાં પણ આ રીત એક પગલું આગળ છે કારણકે મૂંગાબહેરાને તો વાત કરવા ઈશારાની જરૂર પડે છે જ્યારે આમાં ઈશારાની પણ જરૂર પડતી નથી. આમાં તમારે ન તો હાથનો ઉપયોગ કરવાનું છે કે ન તો બોલવાનું છે.